กรุงไทยจ่าย4%
บลจ.กรุงไทย ชวนลงทุนตราสารหนี้ต่างประเทศ อายุ 1 ปี จ่าย 4%
6 ก.พ. 2555

บลจ.กรุงไทย ชวนลงทุนตราสารหนี้ต่างประเทศ อายุ 1 ปี จ่าย 4%
นายสมชัย บุญนำศิริ กรรมการ ผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ตั้งแต่วันที่ 6-10 ก.พ.นี้ บริษัทเปิดขายกองทุนเปิดกรุงไทยตราสารหนี้ เอฟไอเอฟ 21 มูลค่าโครงการ 5,000 ล้านบาท ลงทุนในเงินฝากและตราสารหนี้ต่างประเทศทั้ง 100% คาดผลตอบแทน 4%
ด้านนายวนา พูลผล ประธานเจ้าหน้าที่บริหาร บลจ.ยูโอบี (ไทย) เปิดเผยว่า ผลการเสนอขายครั้งแรกของกองทุนอสังหาริมทรัพย์ยูโอบี ฟรีโฮลด์ เอท ทองหล่อ (UOB8TF) เมื่อวันที่ 23 ม.ค.-3 ก.พ.ที่ผ่านมา ได้รับความสนใจจากนักลงทุนเกินคาด มียอดเงินลงทุนเต็มมูลค่าโครงการ 2,370 ล้านบาท
นอกจากนี้ สินทรัพย์ที่ลงทุนมี ความน่าสนใจและมีศักยภาพที่จะสร้างผลตอบแทนที่มั่นคงในระยะยาวได้ เนื่องจากตั้งอยู่ใจกลางเมืองและมีกรรมสิทธิ์ในทรัพย์สินซึ่งลงทุนในส่วนร้านค้าปลีกและเซอร์วิสอพาร์ตเมนต์ของอาคาร ดิ เอท ทองหล่อ เรสซิเด้นเซส
นายอำพล โพธิ์โลหะกุล ประธานกรรมการบริหาร บลจ.กสิกรไทย เปิดเผยว่า กองทุนรวมอสังหาริมทรัพย์ดับบลิวเอชเอ พรีเมี่ยม แฟคทอรี่แอนด์แวร์เฮ้าส์ ฟันด์ (WHAPF) มียอดจองซื้อหน่วยลงทุนเพิ่มทุนเข้ามาเต็มมูลค่าโครงการ 1,827 ล้านบาท